Srpsko carstvo 1360. godine, u vreme cara Uroša, sa teritorijama oblasnih gospodara
**Jelena Bugarska**, poznata kao **carica Jelena** (oko 1310 — 1374) je bila sestra bugarskog cara Ivana Aleksandra i žena srpskog cara Stefana Dušana.

U Vizantiji je bio zakon da žene ne smeju u muške manastire, ni muški u ženske, ali je car Dušan svojim zakonikom promenio da ovo pravilo ne važi za caricu Jelenu. Ona je zajedno s carem ulazila u svetogorske manastire i noćivala u njima. Posle Dušanove smrti je najviše prebivala kao kaluđerica u Menikejskom manastiru, koji je bio muški manastir.

Bila je majka drugog i poslednjeg srpskog cara Uroša Nejakog.

Biografija
----------

> I žene da ne noćivaju u crkvi, osim gospođa carica i kraljica.
> 
> – Dušanov Zakonik član 195.

Jelena je bila ćerka despota Stracimira i Kerace Petrice, rođena oko 1310. godine. Njen brat, Jovan Aleksandar (1331 — 1371), postao je bugarski car 1331. godine, posle državnog udara u kojem su sa vlasti zbačeni Dušanova tetka Ana Neda i njen sin Jovan Stefan (1330 — 1331). Oni su postavljeni na vlast u sklopu mirovnog ugovora, koji su Srbija i Bugarska sklopile, posle bitke kod Velbužda (1330), u kojoj je poginuo bugarski car Mihajlo III Šišman (1323 — 1330), otac Jovana Stefana i bivši muž Ane Nede. Iste godine i Dušan je izvršio državni udar i zbacio sa vlasti svog oca, Stefana Dečanskog (1322 — 1331). Dvojica vladara su sklopila sporazum koji je potvrđen Jeleninom udajom za Dušana, na Uskrs, 19. aprila 1332. godine, a odnosi između dve države su ostali dobri do kraja Dušanovog života.

Danas se smatra da je u braku sa Dušanom imala samo jedno dete, sina Uroša, dok pojedini autori smatraju da su imali i ćerku.

Jelena je bila građanin Venecije 1350. godine i regent Srbije između 1355-1356.

Posle smrti supruga, cara Dušana 1355. godine, Jelena se zakaluđerila kao monahinja *Jelisaveta* i sa sinom je završila gradnju manastira Matejče kod Kumanova.

Jelenini portreti očuvani su u više mesta (u Beloj crkvi u selu Karanu kod Užica, Sopoćanima, Dečanima, Lesnovu, Ljubotenu, Ohridu i u hramu svete Bogorodice kod Kumanova).

Izvori
------

1. 1 2  Nikola Selaković, Dušanov zakonik i pravni translplanti: uporedno-pravna studija (str. 77)
2. ↑  "I žene da ne noćivaju u crkvi, osim gospođa carica i kraljica." (član 195)
3. ↑

Spoljašnje veze
---------------


|  |  |
| --- | --- |
|  | ***Portal Biografija***  |


***Jelena Bugarska*** na Wikimedijinoj ostavi

* Mudra Jelena Dušanova („Večernje novosti", 31. januar 2011)
* Justin Popović: Žitije Jelisavete - Evgenije, Svete carice Jelene Arhivirano 2010-08-20 na Wayback Machine-u

| * p
* r
* u
Dinastija Nemanjića |
| --- |
| Vladari Raške | Stefan Nemanja • Stefan • Vukan • Radoslav • Vladislav • Uroš I • Dragutin • Vladislav II • Milutin • Konstantin • Uroš III • Dušan • Uroš V |  |
| Vladarke Raške | Ana Nemanjić • Ana Dandolo • Evdokija Anđel • Ana Duka Asen • Beloslava Asen • Jelena Anžujska • Katalina Arpad • Jelisaveta Arpad • Ana Terter • Simonida Paleolog • Teodora Smilec • Marija Paleolog • Jelena Bugarska • Ana Besarab • Milica Hrebeljanović |
| Arhiepiskopi | Sava • Sava II |
| Susedni vladari | Đorđe • Simeon • Jovan • Stefan Ostoja |
| Susedne vladarke | Jelisaveta • Ana Neda • Jelena Šubić • Marija Angelina |